"Blue Lizard Effect" t'e serie documentario nobo di Aruba cu lo ta disponibel riba HBO MAX entrante dia 17 di april 2024 pa e mercado di Latino America, Europa y Merca. A realisa e serie Blue Lizard hunto cu Aruba Tourism Authority (A.T.A.) y Pacifista Film. Cu e serie aki Aruba ta posiciona como un di e islanan di Caribe mas innovativo den desaroyo di contenido y comunicacion.
E serie ta conta cu 4 capitulo di 30 minuut y ta enfoca riba e 4 elementonan: awa, tera, candela y aire. E ta un contenido global disponibel riba diferente plataforma HBO na Merca, Latino America y na Europa.
Blue Lizard Effect ta pa bolbe n'e reis, sensacion y sabor, cultura y historia, e transformacion cu ta biba diariamente entre nos y con tur e elementonan aki ta alinea pa genera un sentido di comunidad, di apoyo y di energia pa genera felicidad y plenitud.
E serie di documental, Blue lizard Effect, ta protagonisa pa Jason Silva, kende n'e momento puntual aki di su bida, ta en busca di un transformacion spiritual. Jason ta cuminsa cu e aventura pa Aruba pa haya sa dicon nan ta yam'e E Isla Feliz, dicon e felicidad di su habitantenan y con e por siña di cada un di e personanan cu e ta drenta den contacto cu ne pa logra e transformacion cu e mester asina tanto. Diesdos Arubiano ta mustra Jason nan manera di biba, pakico nan ta sinti nan mes feliz, con ta den contacto cu e elementonan ta mantene nan bibo y activo.
Cu e serie aki, Aruba ta bira un di e prome destinacionnan pa desaroya un non-branded content den forma asina ki esta un docu series den cua ta biba balor di marca y cu ta enfoca riba e activonan principal di e isla, su hendenan y felicidad. Tur proyecto cu nos ta haci, nos ta pensa riba e factornan strategico manera innovacion, durabilidad di contenido, credibilidad di contenido y distribucion ta parti fundamental pa anima mas y mas bishitante pa bin conoce Aruba.